7.3.2017 (Päivitetty: 16.1.2019 )
Yläkuva: Valtimo kovettuu vuosien kuluessa hitaasti. E-EPA ehkäisee veren rasvahäiriöitä ja muita patologisia muutoksia sekä ehkäisee ja korjaa paakun kertymistä valtimon seinämään ja estää sen repeytymistä.
Japanilaiset tutkijat kehittivät yli 30 vuotta sitten E-EPA-kalaöljyn, joka on puhdasta, väkevöityä EPA-omega-3-rasvahappoa. Sitä on tutkittu valtavasti niin idässä kuin lännessä. Japanissa ja USA:ssa E-EPA on lääke, EU-maissa ravintolisä. E-EPA korjaa veren häiriintynyttä rasvaprofiilia, ehkäisee, vaimentaa ja sammuttaa kroonista matala-asteista tulehdusta (inflammaatiota) sekä poistaa valtimoista plakkeja eli seinämään kertyviä ahtauttavia paakkuja. Kirjallisuuskatsaus vahvistaa kaikkea sitä, mitä olen vuosien varrella kertonut E-EPAn hyödyistä sydän- ja verisuonitautien ehkäisyssä ja hoidossa.
Hulvattomasta statiinien käytöstä huolimatta ihmiset sairastuvat valtimo- ja sydäntauteihin. Tarvitaan siis täydentävää hoitoa, joka vähentää sairastumisen riskiä ja sydänkohtauksen uusiutumisia. E-EPA-kalaöljy tarjoaa tutkitusti tällaisen mahdollisuden, toteavat amerikkalaiset kardiologit kirjallisuuskatsauksessaan.
Yhdysvalloissa on parhaillaan käynnissä suuri kliininen kaksoissokkotutkimus REDUCE-IT, jossa 8 000 potilasta saa päivittäin 4-6 vuotta joko 4 g/vrk E-EPAa tai lumetta. Hanke aloitettiin jo vuonna 2011, ja sen odotetaan valmistuvan syyskuussa 2018. Tarkoitus on selvittää, kuinka E-EPA ehkäisee valtimotauteja tässä statiineja syövässä potilasaineistossa. Kirjallisuuskatsaus on luettavissa maksutta kokonaisuudessaan alla olevasta linkistä.
Uusi japanilaisten verisuonikirurgien kliininen tutkimus osoittaa, että E-EPA-painotteisen etyyliesteröidyn kalaöljyn (1860 mg/vrk E-EPAa + 750 mg/vrk E-DHA:ta) anto, 4 viikkoa ennen kaulavaltimon leikkausta ja stentin asennusta ja vähintään 12 kuukautta sen jälkeen, ehkäisee ahtauman uusimista. Aineistona oli 100 peräkkäin hoidettua potilasta (Nakagawa ym. 2017). Tulos puoltaa etyyliesteröidyn kalaöljyn käyttöä jo ennen stentin asennusta ja sen jälkeen.
Myös amerikkalaiset kliiniset tutkijat Kevin C. Maki ja Mary R. Dicklin puoltavat katsauksissaan (2018) kalaöljyn käyttöä sydäntautien ehkäisyssä ja hoidossa. Sydänlääkäreiden ammatttilhedissä kehutaan E-EPAa (Calder ja Deckelbaum 2019, Jia ym. 2019, Preston Mason 2019).
Nakagawa I, Park HS, Yokoyama S, et al. Pretreatment with and ongoing use of omega-3 fatty acid ethyl esters reduce the slow-flow phenomenon and prevent in-stent restenosis in patients undergoing carotid artery stenting. Journal of Vascular Surgery. 2017 Mar 27. pii: S0741-5214(17)30229-X. doi: 10.1016/j.jvs.2016.12.132.
Calder P ja Deckelbaum R. Current Opinion on Clinical Nutrition and Metabolic Care -lehden pääkirjoitus uusista omega-3-tutkimuksista kardiologiassa